केक से बिल्कुल अलग है मूस, फ्रांस में हुआ था ईजाद
मूस को कई लोग केक ही समझते हैं, जबकि बनाने और स्वाद दोनों मामले में मूस और केक अलग-अलग डिजर्ट हैं। केक सॉफ्ट तो होता है, लेकिन मूस उससे भी ज्यादा सॉफ्ट, लगभग फोम जैसा होता है। दरअसल, मूस का ईजाद अठारहवीं सदी में फ्रांसMousse is completely different from cake, it was invented in France
मूस को कई लोग केक ही समझते हैं, जबकि बनाने और स्वाद दोनों मामले में मूस और केक अलग-अलग डिजर्ट हैं। केक सॉफ्ट तो होता है, लेकिन मूस उससे भी ज्यादा सॉफ्ट, लगभग फोम जैसा होता है। दरअसल, मूस का ईजाद अठारहवीं सदी में फ्रांस में हुआ था और फ्रेंच भाषा में इसका अर्थ ‘फोम' ही होता है। इसे जब खाते हैं तो मुंह में एयरी बबल जैसा टेक्स्चर महसूस होता है। सबसे अच्छा मूस वह माना जाता है, जो मुंह में रखते ही एकदम घुल-सा जाए। मूस को हमेशा ठंडा ही सर्व किया जाता है। यह आमतौर पर मीठा होता है, लेकिन इसे नमक के स्वाद जैसा भी बनाया जा सकता है।
मूस कई तरह के होते हैं, लेकिन इसका सबसे लोकप्रिय वर्जन चॉकलेट मूस है, जो व्हीप्ड क्रीम, अंडों, चॉकलेट और शक्कर से बनाया जाता है। आज हम यहां इसे ही बनाना बता रहे हैं। चूंकि सॉफ्टनेस ही मूस की पहचान होती है। ऐसे में इसे बगैर अंडों के बनाना संभव नहीं होता।
इस तरह बना सकते हैं चॉकलेट मूस
क्या चाहिए? 
- 200 ग्राम डार्क चॉकलेट (बारीक कटी हुई)
- 4 अंडे
- 2 बड़े चम्मच दानेदार चीनी
- 1 चम्मच वेनिला अर्क
- चुटकी भर नमक
वैकल्पिक टॉपिंग: व्हीप्ड क्रीम, कीसा हुआ चॉकलेट, ताजी बेरीज।
कैसे बनाएं? 
-सबसे पहले बारीक कटी हुई डार्क चॉकलेट को हीटप्रूफ बाउल में डालें। इस बाउल को उबलते पानी के एक बर्तन के ऊपर रखें। इस बात को जरूर सुनिश्चित करें कि बाउल का निचला हिस्सा पानी को जरा सा भी छुए नहीं। इस चॉकलेट को तब तक हिलाते रहें, जब तक कि वह पूरी तरह से पिघल न जाए। आंच से उतारकर थोड़ा ठंडा होने दें।
- एक अलग बाउल में अंडे की जर्दी (योक) को दानेदार चीनी के साथ तब तक फेंटें, जब तक कि मिश्रण स्मूद और थोड़ा पीला न हो जाए। अब इसमें वेनिला अर्क मिला लीजिए।
- अब धीरे-धीरे पिघली हुई चॉकलेट को अंडे की जर्दी वाले मिश्रण में डालें। अच्छी तरह मिश्रित होने तक इसे लगातार फेंटें। अब इस मिश्रण को एक तरफ रख दें।
- अब एक साफ मिक्सिंग बाउल में अंडे की सफेदी और नमक को एक इलेक्ट्रिक मिक्सर का उपयोग करके मध्यम-उच्च गति पर फेंटें। यह मिश्रण इतना सॉफ्ट होना चाहिए कि जब आप इसे उठाएं तो इसका आकार बना रहे और फिर धीरे-धीरे नीचे की ओर फोल्ड हो जाए।
- फेंटे हुए अंडे की सफेदी का लगभग एक-तिहाई हिस्सा लें और उसे धीरे-धीरे एक स्पैटुला का उपयोग करके चॉकलेट मिश्रण में पूरी तरह से घुलने तक मिला लीजिए। फिर बचे हुए अंडे की सफेदी को भी इसी तरह से मिला लीजिए।
- चॉकलेट मूस के इस मिश्रण को सर्विंग ग्लासेस या बाउल्स में डाल लीजिए। इन्हें ढंककर कम से कम दो घंटे के लिए या जब तक कि मूस सेट न हो जाए, फ्रिज में रख दीजिए।
- एक बार चॉकलेट मूस ठंडा होकर सेट हो जाए तो आप वैकल्पिक टॉपिंग जैसे व्हीप्ड क्रीम, कीसी हुई चॉकलेट या ताजी बेरीज इसमें एड कर सकते हैं। इसे ठंडा-ठंडा परोसें और आनंद लें!